**Projektas**

****

**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL VIETOS GYVENTOJŲ APKLAUSOS BŪDO NUSTATYMO**

2017 m. lapkričio 14 d. Nr. SP-208

Kėdainiai

Vadovaudamasi Lietuvos Respublikos vietos savivaldos įstatymo 38 straipsnio 2 dalimi, atsižvelgdama į Kėdainių rajono savivaldybės vietos gyventojų apklausos tvarkos aprašą, patvirtintą Kėdainių rajono savivaldybės tarybos 2015 m. rugsėjo 18 d. sprendimu Nr. TS-225 „Dėl Kėdainių rajono savivaldybės vietos gyventojų apklausos tvarkos aprašo patvirtinimo“, ir Kėdainių miesto savivaldybės daugiabučių namų savininkų bendrijų iniciatyvinės grupės 2017-08-16 prašymą, Kėdainių rajono savivaldybės taryba n u s p r e n d ž i a:

N u s t a t y t i vietos gyventojų apklausos dėl daugiabučiams namams priskirtų teritorijų tvarkymo būdą – gyventojų nuomonės pareiškimas sueigoje balsuojant.

Šis sprendimas per vieną mėnesį nuo sprendimo įteikimo dienos gali būti skundžiamas Kėdainių rajono savivaldybės visuomeninei administracinių ginčų komisijai adresu: J. Basanavičiaus g. 36, Kėdainiai, arba Kauno apygardos administraciniam teismui adresu: A. Mickevičiaus g. 8A, Kaunas.

Savivaldybės meras

Dalius Ramonas Ovidijus Kačiulis Jolanta Sakaviečienė Rūta Švedienė

2017-11- 2017-11- 2017-11- 2017-11-

Kėdainių rajono savivaldybės tarybai

**AIŠKINAMASIS RAŠTAS**

**DĖL VIETOS GYVENTOJŲ APKLAUSOS BŪDO NUSTATYMO**

2017 m. lapkričio d.

Kėdainiai

**Parengto sprendimo projekto tikslai:**

Nustatyti vietos gyventojų apklausos būdą dėl daugiabučiams namams priskirtų teritorijų tvarkymo.

**Sprendimo projekto esmė**, **rengimo priežastys ir motyvai:**

Vadovaujantis Vietos savivaldos įstatymo 40 str. gyventojai (ne mažiau kaip 5 procentų apklausos teritorijos gyventojų) gali inicijuoti vietos gyventojų apklausą. Vadovaujantis Vietos savivaldos įstatymo 38 straipsnio 2 dalimi, apklausos būdą pasiūlo apklausos iniciatorius, sprendimą dėl apklausos būdo priima savivaldybės taryba arba jos pavedimu savivaldybės administracijos direktorius, atsižvelgdami į vietos sąlygas ir aplinkybes. Kėdainių rajono savivaldybės daugiabučių namų bendrijų iniciatyvinė grupė 2017 m. rugpjūčio 16 d. raštu pateikė prašymą (pridedamas) leisti surengti Kėdainių miesto gyventojų apklausą pasirenkant apklausos būdą – gyventojų nuomonės pareiškimas sueigoje balsuojant. Iniciatyvinė grupė 2017 m. spalio 19 d. baigiamuoju aktu ir 2017 m. spalio 20 d. perdavimo – priėmimo aktu, surinkę reikalingą gyventojų parašų skaičių, įgyvendino apklausos paskelbimo iniciatyvą.

Lietuvos Respublikos vietos savivaldos įstatymo 38 straipsnyje nustatyti apklausos šie būdai:

 1) tiesioginis gyventojų nuomonės įrašymas apklausos dalyvių sąrašo lapuose;

 2) gyventojų nuomonės pareiškimas sueigoje balsuojant;

 3) atrankinė gyventojų apklausa apklausos dalyvių būstuose;

 4) gyventojų apklausa apklausos dalyvių būstuose.

Sprendimo projektas parengtas pagal apklausos iniciatorių siūlymą. Sprendimą dėl apklausos būdo turėtų priimti savivaldybės taryba. Pagal Vietos savivaldos įstatymą apklausą skelbia meras, apklausą organizuoja savivaldybės administracijos direktorius.

**Lėšų poreikis:** savivaldybės administracijai skirti biudžeto asignavimai.

**Laukiami rezultatai:** nustačius gyventojų apklausos būdą ir įvykdžius apklausą savivaldybės tarybai bus pateikti gyventojų apklausos rezultatai.

**Numatomo teisinio reguliavimo poveikio vertinimas**

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

Teisės ir viešosios tvarkos skyriaus vedėjas Dalius Ramonas